ลักษณะร้าน + บรรยากาศ 
ร้าน รองเมืองเกาเหลา เป็นร้านเกาเหลาเก่าแก่ที่เปิดมานานตั้งแต่รุ่นพ่อ ที่จะเปิดอยู่ใกล้ริมทางรถไฟ และพึ่งตกแต่งร้านใหม่มาได้ไม่ถึงปี
โดยภายในร้านนั้นได้มีการจัดแต่งใหม่ให้ได้บรรยากาศแบบชานชะลารถไฟ ดูสะอาดและน่านั่ง มีที่นั่งกินเยอะ และมีแสงเข้าร้านเยอะมากๆครับ

ที่ตั้งร้าน
ร้านจะอยู่ตรงถนนข้างทางรถไฟ ระหว่างซอยรองเมือง 3 และ 2

เมนูเด่นและราคาโดยประมาณ
เมนูเด่นของร้านก็คงจะหนีไม่พ้นเกาเหลาเนื้อ ที่ไม่ว่าใครมาร้านนี้ต้องสั่งกันทุกคน
ราคาต่อชามจะเริ่มต้นที่ 50 บาท

รสชาติอาหาร
ได้สั่งเกาเหลาชิ้นสดเปื่อยมา น้ำซุปในชามนั้นขอบอกเลยว่าหวานเนื้อเข้มข้นมาก กินแล้วได้รสเนื้อเข้มข้น อร่อยแบบไม่ต้องปรุงเลย ซดเปล่าๆยังอร่อยเลยซุปนี้
ส่วนตัวลูกชิ้นก็เป็นลูกชิ้นเนื้อล้วนๆ มีความเด้งหวานเนื้ออร่อยดี ตัวเนื้อสดนุ่มระดับธรรมดา และทีเด็ดของร้านก็คงเป็นเนื้อเปื่อยที่มีความนุ่มมากๆ กินแล้วเนื้อนุ่มขาดง่าย ได้รสเนื้อเต็มๆคำ ฟินปากกันเลยทีเดียว

สรุปโดยรวม (เต็ม 10)
ให้ 8 คะแนนครับ เพราะ รสชาติอร่อย แต่ราคาค่อนข้างโหดเลยทีเดียว ชามที่ผมสั่งเป็นชามกลาง 80 บาทนะเนี่ย >..<

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  29 / 8 / 56

อย่าลืมมากด Like Fanpage เป็นกำลังใจให้ผมและติดตามข่าวสารได้ที่ http://www.facebook.com/NewKungPaChim
ขอบคุณมากครับ ^^
